# Körmend Város Önkormányzata Képviselő-testülete

**…./2017 (…./…) sz. rendelete**

**a temetőkről és a temetkezés rendjéről**

Körmend Város Önkormányzata Képviselő-testülete a Magyarország helyi önkormányzatairól szóló 2011. évi CLXXXIX. törvény 13.§ (1) bekezdés 2. pontjában és A temetőkről és a temetkezésről szóló 1999. évi XLIII. törvény (a továbbiakban: Tv.) 41.§ (3) bekezdésében kapott felhatalmazás alapján, figyelemmel A temetőkről és a temetkezésről szóló 1999. évi XLIII. törvény végrehajtására kiadott 145/1999.(X.1.) Korm. rendelet (továbbiakban: Korm. rendelet) rendelkezéseire is, az alábbi rendeletet alkotja:

1. **fejezet**

**A rendelet tárgyi és személyi hatálya**

1.§ (1) A rendelet tárgyi hatálya kiterjed Körmend Város területén lévő valamennyi lezárt és üzemelő köztemetőre és a temetkezéssel kapcsolatos tevékenységekre.

(2) A rendelet személyi hatálya a köztemető tulajdonosára, üzemeltetőjére és fenntartójára, a temetkezési szolgáltatókra, a temetkezési szolgáltatások igénybevevőire, illetve mindazokra a természetes személyekre, jogi személyekre, jogi személyiséggel nem rendelkező szervezetekre kiterjed, akik a köztemetőn belül bármilyen tevékenységet végeznek, vagy a temetőben tartózkodnak.

1. **fejezet**

**Általános szabályok, értelmező rendelkezés**

2.§ Értelmező rendelkezés

1. Díszsírhely: köztemetőben esetenként kijelölt olyan sírhely, amelyet a polgármester az elhunyt személy kimagasló érdemeinek elismeréséül örök temetkezési hely céljára adományoz.
2. Építési munkálat: temető területén belül végzett, síremlékek, sírboltok, urnafülkék, urnasírboltok létesítése, felújítása, átalakítása, bontása.

3.§ (1) Körmend területén található köztemetők:

- Körmend Központi temető

- Körmend – Alsóberki temető

- Körmend – Felsőberki temető

- Körmend – Horvátnádalja temető

(2) Körmend területén található lezárt köztemető: Körmend, zsidó temető.

4.§ Köztemető létesítéshez, bővítéséhez, részben, vagy egészben történő megszüntetéséhez, felszámolásához, illetve a lezárt, nem működő temető ismételt használatba vételéhez, vagy kegyeleti park céljára való átalakításához - a helyi építési szabályzatban meghatározottak szerint - a Képviselő-testület döntése szükséges.

5.§ A köztemetők használatának rendjét a jelen rendelet 1. sz. mellékletét képező Temető szabályzat tartalmazza.

1. **fejezet**

**Temető belső kialakításának a rendje, temetési hely megváltása, sírbolt, díszsírhely**

6.§ (1) Halottat eltemetni, hamvasztott és exhumált halottak maradványait elhelyezni csak az üzemelő (le nem zárt) temetőben szabad.

1. A temető belső kialakításának rendjét, az egyes parcellák felhasználási módját, idejét temetőrendezési tervben kell meghatározni. A terv térképet (vázrajzot) is tartalmaz, amelyen a temető egyes területei beazonosíthatóak. A tervet az üzemeltető készíti, azt a képviselő-testület hagyja jóvá
2. A temető térképét a temető bejárata mellett ki kell függeszteni, a változásokat azon legalább évente át kell vezetni.
3. A temetőt sírhelytáblákra (parcella), - felnőtt sírhely, díszsírhely, gyermeksírhely, urnasírhely, és sírbolt táblákra – kell felosztani.
4. A sírhely-táblák olyan temetőrészeket jelölnek, amelyeket a rendelkezési jog megszűntével - szabályszerű eljárás mellett - ki lehet üríteni és temetés céljából ismét igénybe lehet venni, vagy újrahasznosítani. Külön sírhely-táblákat kell kijelölni a felnőttek, a 10 éven aluli gyermekek, valamint a mesterséges vagy spontán abortusz folytán távozó magzat, csonkolt testrész, emberi szerv, szervmaradvány eltemetésére.
5. A táblákat folyószámmal ellátott sorokra, a sorokat pedig sorszámozott sírhelyekre kell felosztani. A díszsírhelyeket, sírbolthelyeket külön kell megjelölni.
6. A sírhelyeket a betemetés alatt álló sírhely-táblákban - fő szabályként - folytatólagos sorrendben kell felhasználni.

(8) A betelt sírhely-táblákat az utolsó temetés napjával le kell zárni.A lezárt táblába csak rátemetéssel, kettős sírba, vagy sírboltba lehet temetni.

(9) Az elhamvasztott elhunytak hamvait tartalmazó urnákat a temetőn belül urnafülkében, urnasírboltban lehetelhelyezni. Maximum két urnát urnatartóban a sír felületére is el lehet helyezni, valamint az urna koporsós temetési helyre rátemethető,illetőleg a hamvak az arra kijelölt helyen szétszórhatók.

7.§ A sírhelyek méreteit a rendelet 3. melléklete szabályozza.

8.§Az egyes temetkezési helyek feletti rendelkezési jogot (használat jogát) - a díszsírhely kivételével - az elhunyt hozzátartozója, illetve az eltemetésre kötelezettmegváltás útján szerzi meg. A megváltási díjakat és az egyéb díjfizetési kötelezettségeket a 2. sz. melléklet tartalmazza.

9.§ (1) Az egyszeri megváltás (használat)időtartama megegyezik a Korm.rendeletben megállapított, temetési hely feletti rendelkezési jog időtartamával.

(2) Élők számára előre a sírhely feletti rendelkezési jogot megszerezni tilos, kivéve, ha kettős, hármas vagy négyes sírhely kerül megváltásra a fennmaradó helyre. Sírbolt (kripta), urnakripta hely előre is megváltható. A megváltástól számított egy éven belül a kriptát fel kell építeni. Amennyiben az építtető e kötelezettségét nem teljesíti, a sírbolthely rendelkezési joga, a megváltási összeg kamatmentes visszafizetése mellett az üzemeltetőre visszaszáll.

10.§ A sírbolt építést a munkák megkezdése előtt 2 nappal az üzemeltetőnek a kivitelező megjelölésével írásban be kell jelenteni.

11.§ (1) A polgármester díszsírhelyet, urnasírhelyet (a továbbiakban: díszsírhelyet) adományozhat azon elhunyt személyek részére, akik a város érdekében hosszú időn át kimagasló tudományos, kulturális, gazdasági. művészeti, vagy társadalmi tevékenységet fejtettek ki.

(2) Díszsírhely élő személy részére nem adományozható.

(3) A díszsírhely adományozásáról az elhunyt legközelebbi hozzátartozóját és a temető Üzemeltetőjét írásban kell értesíteni.

(4) A díszsírhely használati ideje a temető fennállásáig tart és díjtalan.

(5) Kérelemre – a sírnyitás és rátemetés szabályainak megtartásával - az elhunyt özvegye is eltemethető a díszsírhelyre. Rátemetésnél a felmerülő költségeket a rátemettető viseli.

(6) Díszsírhelybe az özvegyen kívül az egyenesági leszármazott is eltemethető. A díszsírhely jellege ezáltal megszűnik, és a rátemettetőnek a rendelet mellékletében megjelölt sírhelymegváltási díjat is meg kell fizetnie a rátemetési költségeken felül.

(7) A díszsírhelyek gondozásáról és ápolásáról az elhunyt(ak) hozzátartozói, ezek hiányában az Önkormányzat megbízására és költségére az Üzemeltető köteles gondoskodni.

1. **fejezet**

**Temetői kegyeletgyakorlás szabályai**

12.§ (1) A temetőben csak a sírok, síremlékek díszítésére szolgáló tárgyak (koszorúk, vázák, virágok, mécsesek, gyertyák stb.) helyezhetők el, padok csak a temető üzemeltetőjének írásos engedélyével. A padok a megváltott sírhelyhez járó területre helyezhetők ki.

(2) A temetőben tilos járművel közlekedni, kivéve

* a súlyos mozgássérültet szállító járművet,
* a temetkezési tevékenységben részt vevő járművet
* építési munka elvégzéséhez szükséges, 3,5 t össztömegsúlyú járműnél nem nagyobb össztömegsúlyú járművet.

1. A temető területén, 12 éven aluli gyermek csak felnőtt felügyelete mellett tartózkodhat.
2. A temetőben gyertyát, vagy mécsest gyújtani legkésőbb temető zárás előtt fél órával lehet (a Halottak Napját megelőző és azt követő 7 nap kivételével). A tűzveszély elkerüléséhez szükséges intézkedéseket annak kell megtennie, aki a gyertyát, vagy mécsest meggyújtotta.
3. A temetőbe állatot –a vakvezető kutya kivételével - bevinni tilos.
4. Fát, cserjét a köztemető területén magánszemély nem ültethet. Ez alól kivételt képez a sírra ültetett örökzöld. amely teljes kifejlettségében nem lehet magasabb 2 méternél. A 2 méter magas­ságot meghaladó, nem gondozott ültetvényeket a temető üzemeltetője visszavághatja vagy eltávo­líthatja, és az eltávolítás költségeit a sírhellyel rendelkezni jogosulttal szemben megtéríttetheti.
5. **fejezet**

**Temető üzemeltetője, temetkezési szolgáltatók**

13.§ (1) A temető üzemeltetője köteles együttműködni a temetkezésben érintett más szolgáltatókkal, illetve hatóságokkal.

(2) Az  elhunyt hűtésével és a sírásással kapcsolatos feladatokat csak az üzemeltető végezheti (üzemeltető által biztosított szolgáltatás).

(3) A temetkezési szolgáltató köteles a temetés időpontja előtt legalább 5 nappal korábban, írásban értesíteni a temető üzemeltetőjét és Körmend Város Önkormányzatát a körmendi köztemetőben általa végzendő temetkezési szolgáltatás időpontjáról. A temetkezési szolgáltatót terheli a felelősség azért, hogy e rendeletben foglalt szabályok ismeretében folytassa a város köztemetőiben a temetkezési szolgáltatást.

(4) Építőanyagoknak a temetőbe való beszállításáról, építési munkák végzéséről a temető üzemeltetőjét előzetesen írásban értesíteni kell.

(5) Építési munka és vállalkozásszerűen végzett sírgondozás esetén a terület igénybevételéért az üzemeltető a 2. sz. mellékletben meghatározott temetőfenntartási hozzájárulási díjat számít fel.

1. Minden olyan anyag elszállítása (sírjel, annak darabjai, törmelék stb.), ami építési munka következtében feleslegessé válik, az építési munkát végző kivitelező kötelezettsége.

(7) A temetkezési szolgáltatók a rendelet 2. sz. mellékletében meghatározott díjakat kötelesek megfizetni a a temetői létesítmények, illetve az üzemeltető által biztosított szolgáltatások igénybevételéért.

1. **fejezet**

**Záró rendelkezések**

14.§ E rendelet 2018. február 1-én lép hatályba, ezzel egyidejűleg Körmend Város Önkormányzata Képviselő-testülete A temetőkről és a temetkezésről szóló 26/2000. (XII.21.) sz. önkormányzati rendelet hatályát veszti.

Körmend, 2017. december 19.

Bebes István sk. Dr. Stepics Anita sk.

polgármester jegyző

Kihirdetve:

2017. december …… napján.

1. számú melléklet

TEMETŐSZABÁLYZAT

**I.**

# A TEMETŐ RENDJE, NYITVATARTÁS

1./ Az üzemeltető a körmendi köztemetők felügyeletét biztosítja. A temetőben elhelyezett tárgyak, sírok, síremlékek megrongálásáért, esetleges eltulajdonításáért az üzemeltető felelősséggel nem tartozik.A temetőben elhelyezett sírok, síremlékek, tárgyak tekintetében őrzési, illetve kártérítési felelősség sem a temető tulajdonosát, sem a temető üzemeltetőjét nem terheli.

2./ Temetők nyitva tartási ideje:

A temetők

március 1-től – szeptember 30-ig 7.00-tól 20.00 óráig

október 1-től – március 1-ig 8.00-tól 17.00 óráig tartanak nyitva.

A temetők

Október 31-től – november 3-ig 7.00-tól 20.00 óráig tartanak nyitva.

3./ Ravatalozásra kijelölt hely: a ravatalozó épülete

4./ Temetőből a látogatóknak a nyitvatartási idő letelte előtt, felszólítás nélkül el kell távozni.

6./ Nyitvatartási rendet és a temetőszabályzatot a temető bejáratánál ki kell függeszteni

**II.**

# TEMETŐBEN TÖRTÉNŐ MUNKAVÉGZÉS

7./A temető területén építési munkát végezni csak az alábbi időpontokban lehet:

Hétfő-péntek 7.30 - 16.00 óra között.

8./ A temetőben végzett építési munkát a temető üzemeltetőjéhez erre rendszeresített, alábbi nyomtatványon az építési munka kezdetét megelőző legalább 2. napig be kell jelenteni:

**ÉPÍTÉSI MUNKA BEJELENTŐ LAPJA**

Munkavégzés hely adatai: **Nyilvántartási száma**:

**Elhunyt neve**: **Eltemetés éve, ha ismert**:

Munkavégzés helye: Körmendi: Temető

Parcella sor sír száma

Síremlék anyaga: fejkő: befedés módja:

Síremlék rajza:

Síremléken feltüntetett elhunyt(tak) neve:

Építés munka leírása

Építési munka tervezett kezdete:

Építési munka tervezett befejezése: :

Anyagszállítás miatt sor kerül-e 3,5 t össztömegsúlyú járműnél nem nagyobb össztömegsúlyú jármű igénybevétele, ha igen annak típusa és rendszáma:

Építési engedély száma, ha engedélyköteles az építési munka:

Építési munkát végző személy neve:

Képviseletében eljáró személy neve:

Címe:

Adószáma

Építési munkát végző személyként személyesen vagy munkát végző személy képviseletében nyilatkozom arról, hogy:

* Körmend Város Önkormányzata Képviselő-testületének a temetőkről és a temetkezések rendjéről szóló rendeletében foglaltakat, és annak mellékleteiben foglaltakat megismertem, azokat tudomásul vettem, és azok megtartásával látom el a rám bízott építési munkát
* Tudomásul vettem azt, hogy az építési munka során minden felelősség az építési munkát végző személyt terheli, a temető üzemeltetőjével és tulajdonosával szemben semmilyen felelősség nem érvényesíthető az építési munkával összefüggésben
* Megtekintettem az építési munka helyszínét, a munkavégzéshez rendelkezésre álló természetbeni adottságokat, és ezek alapján saját, kizárólagos felelősségemre vállalom az építési munka megszervezését és megvalósítását
* Tudomásul vettem, hogy amennyiben az építési munka során a temető üzemeltetőjének, tulajdonosának, vagy más személynek tulajdonában álló dologban kárt okozok, úgy kármegtérítési kötelezettségem keletkezik a károsult felé, és vállalom a kár megtérítését az építési munka befejezéséig.
* Tudomásul vettem, hogy amennyiben az építési munka során más sírhelyet vagy ahhoz tartozó területet beszennyezzek, úgy a szennyeződést eltávolítom az építési munka befejezéséig
* Tudomásul vettem, hogy az építési munka során a temető üzemeltetője jogosult felvételeket készíteni az építési munka végzéséről
* Tudomásul vettem, hogy az építési munkával összefüggésben, a jogszabályban foglaltak teljesülése esetén a körmendi adóhatóságot tájékoztatnom kell (bejelentkezés az iparűzési adó hatálya alá
* Tudomásul veszem, hogy a vállalkozásszerűen végzett munka után a jogszabályban meghatározott temető fenntartási hozzájárulást kell fizetni, és vállalom annak megfizetését a jogszabályban írtaknak megfelelően

Körmend, év hó nap

**Építési munkát végző személy vagy annak képviseletében eljáró személy cégszerű aláírása:**

**Az építési munka elvégzéséről a bejelentő lapot átvettem:**

Körmend, év hó nap

Temető üzemeltetőjének aláírása

Az építési munka elvégzését a temető üzemeltetője megtagadhatja, és az építési munka végzését fizikailag megakadályozhatja azon személy esetében, aki nem adja le az „Építési munka bejelentő lapja” elnevezésű, fenti formanyomtatványt kitöltve, aláírva az építési munka kezdetét megelőző legalább 2. napig.

9./ Építési munka során, ha a felújítás nem a helyszínen történik, akkor bármilyen anyagnak, dolognak a temetőből való kiszállítása, majd visszaszállítása az építési munkát végző személy felelősségére történhet kizárólagosan. Amennyiben a szállítás során a szállított anyagot kár éri, úgy a bekövetkezett kárt az építési munkát végző személy viseli. A temetőben az építési munkák megkezdésével az építési munkát végző személy elfogadja az e szabályzatban, és Körmend Város Önkormányzata Képviselő-testületének a temetőkről és a temetkezések rendjéről szóló rendeletében foglaltakat.

10./ Az építési munka jogszabályszerű kivitelezéséért az építési munkát végző személy felel kizárólagosan. Az építési munka során a munkavédelmi, balesetmegelőzési szabályok megtartása kizárólagosan az építési munkát végző személy felelőssége. Az építési munkával kapcsolatosan a temető üzemeltetőjét és tulajdonosát semmilyen felelősség nem terheli.

11./ A temető üzemeltetője jelzéssel élhet a temető tulajdonosa és az illetékes építésfelügyeleti hatóság felé, ha úgy ítéli meg, hogy a temetőben folyó építési munka bármely jogszabályba ütközően valósul meg.

12./ A temetőben építési munkát végezni:

- Március 01-től – október 29-ig *munkanapokon*: 7.30– 16.00 óráig

- November 03-tól – február 28-ig *munkanapokon*: 8.00 – 15.30 óráig lehet.

A temetőben az építési munkát a nyitva tartás előtt fél órával korábban be kell fejezni.

13./ Ünnepnapon, munkaszüneti napon, szombati és vasárnapi napon, és temetési szertartás alatt a temetőben építési munkát végezni nem lehet. Nem lehet továbbá a temetőben építési munkát végezni:

* Húsvétot megelőző nagycsütörtökön és nagypénteken,
* Pünkösdöt közvetlenül megelőző szombati napon,
* Mennybemenetel ünnepén (húsvét utáni 40. nap),
* október 30-31-én,
* Mindenszentek napján,
* december 23-tól 26-ig,
* december 31-én.

Amennyiben az itt foglalt szabály ellenére az építési munkát végző személy már megszervezte az építési munka végzését temetési szertartás időpontjára vagy azon napokra, amikor e pont alapján a temetőben az építési munka végzése nem megengedett, úgy a tiltásból eredő károkat maga viseli.

14./ Minden építési munka megkezdésekor a sarokpontok kitűzése céljából, majd a munka befejezésekor az építési munkát végző személy és a temető üzemeltetője helyszíni ellenőrizést végeznek.

15./Ha az építési munkavégzése során bármely vagyontárgyban kár keletkezett, akkor az építési munkát végző személy ezt azonnal köteles jelenteni az üzemeltetőnek. A káreseményről jegyzőkönyvet kell felvenni.

16./ Sírbolt (kripta) építése esetén az építési munkát végző személy a kiásott sírbolthelyeket az alépítmény elkészültéig – a balesetveszély elkerülése érdekében – védőszalaggal, jól láthatóan köteles körbe keríteni.

17./A temető területéről sírkövet, síremléket, fejfát vagy bármilyen más kegyeleti tárgyat kiszállítani csak az üzemeltető tudtával lehet, az üzemeltető ugyanakkor nem köteles vizsgálni azt, hogy a kiszállítást végző személy jogosult-e rendelkezni a kiszállított kegyeleti tárggyal.

18./ Munkavégzés során még átmenetileg sem lehet a temetési helyek látogatását akadályozni.

19./ A temetőfenntartási hozzájárulást a bejelentőlap benyújtásával egyidejűleg kell hiánytalanul megfizetni a temető üzemeltetője részére készpénzben. A temetőfenntartási hozzájárulás meg nem fizetése esetén a temető üzemeltetője az építési munka végzését megtiltja.

20./ A temetőben nyitva tartási időben minden sírgondozási munka, cserepes, vágott élő és művirág, koszorú, csokor elhelyezése, valamint sírok díszítéséül szolgáló dísznövény ültetése bejelentés nélkül végezhető.

# III.

# KÖZTISZTASÁGI FELADATOK ÉS EGYÉB SZABÁLYOK

21./ A sírokról lekerülő hulladékot és egyéb szemetet az erre a célra kihelyezett szelektív szemétgyűjtőben kell elhelyezni.

22./ Minden olyan anyagnak az eltávolítása, amely az építési munka során feleslegessé válik, az építési munkát végző személy feladata. Építési törmelék és maradványanyag a temető területén lévő hulladékgyűjtőben nem helyezhető el.

23./ Az üzemeltető köteles gondoskodni a temető tisztántartásáról, a parkok és zöldterületek rendszeres gondozásáról, továbbá a szeméttárolók ürítésének megszervezéséről.

24./ A temetőben avart, elszáradt koszorút és virágmaradványt elégetni tilos! A temetőben csak gyertyát, mécsest lehet gyújtani, a tűzveszély elkerüléséhez szükséges intézkedéseket annak kell megtennie, aki a gyertyát, vagy mécsest meggyújtotta.

25./ A temetőben csak a sírok, síremlékek díszítésére szolgáló tárgyak (koszorúk, vázák, virágok, mécsesek, gyertyák stb.) helyezhetők el, padok csak a temető üzemeltetőjének írásos engedélyével. A temető területén engedély nélkül elhelyezett tárgyakat az üzemeltető előzetes tájékoztatás nélkül eltávolíthatja.

26./ A sírhelyek környékét felásni, a talajt elhordani vagy sírfeltöltésre használni tilos!

27./ A temetőben a sírhelyek, sírbolthelyek, urnahelyek bekerítése tilos.

28./ Gondozatlannak minősül az a sírhely, amelyen a gyomnövények számottevően túlnövik az eredetileg elhelyezett kultúrnövényeket, vagy a kultúrnövények túlnövik a sírhelyet. Az e pontban írtak szerint gondozatlannak minősülő sírhely tekintetében az üzemeltető minden előzetes értesítés nélkül lekaszálhatja vagy eltávolíthatja a növényzetét, és ezen munkálatok költségét a sírhely felett rendelkezőre átháríthatja, vagy a sírhely újraváltásakor a költségeket érvényesítheti. A növényzet lekaszálása vagy eltávolítása előtt dátumot és időt mutató fényképfelvételt kell készíteni a sírhelyről, és azt meg kell őrizni.

29./ A sírokon kinőtt gyomnövények között lévő, vagy rossz helyre ültetett növényekben a kaszálási munkák során bekövetkezett károkért az üzemeltető felelősséget nem vállal.

30./ Az urnafülkék díszítését oly módon kell elvégezni, hogy az nem haladhatja meg az urnafülke táblájának méretét, és nem érhet át másik fülkére. Tilos az urnafalakon az urnafalak síkjából kiálló bármilyen tárgyat – az urnatáblára szerelt urnaváza kivételével – elhelyezni!

**2. melléklet**

##### A./

##### Sírhely megváltási díjak:

1. A temetési helyek használatáért az alábbi, ÁFA összeget is magában foglaló (bruttó) megváltási díjat kell fizetni:

**Körmendi közponi temetőben:**

***Parcellában Út mellett***

Felnőtt egyes sírhely 25 évre 9640,-Ft 12.850 -Ft

Felnőtt kettes sírhely 25 évre 19.420,-Ft 25.840,-Ft

Felnőtt hármas sírhely 25 évre 29.060,-Ft 39.120,-Ft

Felnőtt négyes sírhely 25 évre 35.000 Ft. 42.800 Ft.

**Alsóberki, Felsőberki, Horvátnádaljai temetőben:**

***Parcellában Út mellett***

Felnőtt egyes sírhely 25 évre 6950,-Ft 13.950,-Ft

Felnőtt kettes sírhely 25 évre 13.950,-Ft 20.950,-Ft

Felnőtt hármas sírhely 25 évre 21.150,-Ft 31.700,-Ft

Felnőtt négyes sírhely 25 évre 28.500 Ft. 36.500 Ft.

**Valamennyi temetőben:**

Gyermek sírhely 25 évre 4900,- Ft

Urna sírhely 10 évre 8130,- Ft

Urnakripta (urnasírbolt) 20 évre 20.000 Ft.

egyes kolumbárium 10 évre 8130,- Ft

kettes kolumbárium 10évre 10.000,- Ft.

**Kriptahely, sírbolthely minden temetőben:**

Egyes kriptahely, sírbolthely 60 évre 85.000,- Ft.

Kettes kriptahely, sírbolthely 60 évre 110.360,- Ft

Négyes kriptahely, sírbolthely 60 évre 220.725,- Ft

Hatos kriptahely, sírbolt 60 évre 328.300,- Ft

1. A második vagy többedik megváltáskor is az (1) bekezdésben foglalt díjtételek alkalmazandóak.
2. A megváltási díjat a temető tulajdonosa, Körmend Város Önkormányzata szedi be.
3. Urna koporsóra vagy sírra történő ráhelyezése nem hosszabbítja meg a sírhely megváltási idejét.

#### B./

**Temető fenntartási hozzájárulás:**

1. A temető fenntartási hozzájárulás mértéke:

Sírbolt, síremlék tisztítása, betűvésés esetén **1.500.-Ft/nap**

Sírbolt, síremlék tisztítása, betűvésés kivételével

minden más vállalkozásszerűen végzett munka esetén **2.200 Ft/nap**

1. A díjak bruttó módon értendőek.
2. A temető fenntartási hozzájárulást a temető üzemeltetője szedi be, és állítja ki róla a bizonylatot.

**C./ Létesítmények igénybevételi díja:**

Létesítmények igénybevételi díja:

Ravatalozó használati díja a benne lévő eszközökkel együtt **20.000.-Ft/temetés**

Hűtő használati díj **2700.-Ft/nap**

Hulladéktároló használati díja **5000 Ft/temetés**

A díjak bruttó módon értendőek.

**D**./ **Üzemeltető által biztosított szolgáltatások igénybevételéért a temetkezési szolgáltatók által fizetendő díjak**

Sírásás díja **24.130.-Ft**

Sírmélyítés díja: **6000 Ft.**

Keretbeásás díja: **6000 Ft.**

A díjak bruttó módon értendők.

**3. számú melléklet**

**I. SÍRHELY MÉRETEK:**

1. egyes sír mérete: hossza 2.1 m, szélessége 0,9 m, mélysége legalább 2 mé­ter,
2. kettős sír mérete: hossza 2.1 m, szélessége 1,9 m, mélysége legalább 2 mé­ter.
3. gyermeksír hossza 1.3 m, szélessége 0,6 m, mélysége 1,6 m-től 2 méterig terjedhet.
4. A sírok egymástól váló legkisebb távolsága 0.6 m.
5. Koporsós rátemetés esetén a felülre kerülő koporsó tetejének a föld felszínétől legalább 1.6 m mélyre kell kerülnie.
6. A kolumbáriumban az urnák tárolása 30 x.30 X 30 cm-es belméretű, és szilárd alappal légmentesen lezárt urnafülkében történhet.
7. Urna földbetemetése esetén az urnasírhely mérete 80 x 60 cm, mélysége 80 cm.
8. A díszsírhely egyes sírhely, hossza 2,5 m, szélessége 1 m, mélysége 2,0 méter mély.
9. A hamvak szórására szolgáló parcella mérete: 3 x 4 méter.
10. Urnakripta (urnasírbolt): Urnakripta sírkő külső mérete 80x60 cm, járdákkal együtt 120x160 cm.

**II**. **Sírhelyek betemethetősége:**

*1.*a) Egy személyesnek megváltott egyes sírhelyre egy koporsós betemetés és egy urna,

b) Kettő személyesnek megváltott egyes sírhelyre egy koporsós betemetés, egy rátemetés és kettő urna,

c) Kettős sírhelyre kettő koporsós betemetés és kettő urna betemetésére van lehetőség.

d) Kettős mélyített sírhelyre kettő koporsós betemetés, kettő rátemetés, és kettő urna betemetésére van lehetőség.

e) egyes urnasírhelybe max. 2 urna helyezhető el

f) urnakriptába max. 4 urna helyezhető el

2. A sírhelybe a megváltott férőhelynek megfelelő számú koporsó és urna helyezhető csak el.

**III**. **Sírbolt (kripta) betemethetősége**:

*1. a)* Egy személyes sírboltba egy koporsó és egy urna,

*b)* Kettő személyes sírboltba kettő koporsó és kettő urna,

*c)* Négy személyes sírboltba négy koporsó és négy urna,

*d)* Hat személyes sírboltba hat koporsó és hat urna betemetésére van lehetőség.

2. A sírboltba a megváltott férőhelynek megfelelő számú koporsó és urna helyezhető csak el.

3. Az urna betemetése következtében a sírbolt nem minősül urnasírboltnak.

**IV.** **Urnafülke betemethetősége:**

1. *a)* 30X30X30-as méretű urnafülkében egy urna,

*b)* 30X30X60-as méretű urnafülkében 2 urna elhelyezésére van lehetőség.

2. Urnasírhelybe négy urna elhelyezésére van lehetőség.

3. Urnakriptába négy urna elhelyezésére van lehetőség

4. Urnafülkébe, urnasírhelybe a megváltott férőhelynek megfelelő számú urna helyezhető csak el.